ખંભાળિયામાં આકાશી વીજળીની આફત – Khabar Gujarat
કન્ટેનમેન્ટઝોન વિસ્તાર માં બિલ્ડીંગ ઉપર વીજળી ત્રાટકતા બિલ્ડીંગ નો કેટલોક ભાગ તુટ્યો : એક ભેંસ નું મોત
હાલારમાં આજે મંગળવારે સવારથી જ વાતાવરણમાં પલ્ટો જોવા મળ્યો છે. સવારથી જ મોટાભાગના વિસ્તારોમાં વીજળીના કડાકા ભડાકા સાથે વરસાદ વરસ્યો હતો. ત્યારે મેઘમહેર વચ્ચે વીજળીએ પણ કહેર વરસાવ્યો હતો. ખંભાળિયા પંથકમાં આકાશી વીજળીના કારણે ભારે હાલાકી જોવા મળી હતી. ખંભાળિયાના રામનગર વાડી વિસ્તારમાં વીજળી ત્રાટકતા એક ભેંસ નું મોત થયું હતું.
આ ઉપરાંત ખંભાળિયાના નવાપરા વિસ્તાર નજીક કન્ટેનમેન્ટ ઝોન વિસ્તારમાં આવેલા એક બિલ્ડીંગ ઉપર વીજળી ત્રાટકતા આ બિલ્ડીંગ નો કેટલોક ભાગ તૂટી ગયો હતો. ખંભાળિયા શહેરમાં ખોડીયાર ચોક વિસ્તાર માં એક મંદિર ઉપર પણ વીજળી ત્રાટકી હતી.